钦定古今图书集成/明伦汇编/闺媛典/第079卷 > 胡潜妻刘氏〈李延禧妻附〉
## 钦定古今图书集成/明伦汇编/闺媛典/第079卷 > 胡潜妻刘氏〈李延禧妻附〉

按《汝宁府志》：“刘氏，左通政士兰女也。适光州诸生胡
潜。崇祯间，寇乱，徙居武昌。城陷，与夫相失，乃跃入沙
湖，水止尺许。时居民虑焚其庐室，多以几案浮水，刘
急窜身几案下死焉。其妹适信阳州诸生李延禧。崇
祯癸酉冬，贼焚信阳之南门，入其郛，延禧妻独守院
中一井，谓人曰：‘此我死所也’。后贼解去。辛卯四月，献”
贼复袭信阳破之。禧妻复走井边，麾其婢妾曰：“速去，
贼退当于此处觅我。”遂投井中死。